Jeg gjeninnmelder meg i Den norske kirke. Den kristne kulturarven må bevares. | Preben Dimmen

Preben Dimmen (18)

20. des. 2016 21:15 Sist oppdatert 21. desember 2016

Jeg melder meg inn i Den norske kirke av to årsaker, skriver Preben Dimmen (18). Privat

Si ;D-innlegg: Vi ser flere nasjoner bryte sammen. Det burde være et tankekors.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

I dette brevet ligger dokumentet som gjeninnmelder meg i Den norske kirke etter fire år med frafallenhet.

Fremdeles har jeg ingen bokstavtro, men når jeg ser hva som er i ferd med å inntreffe samfunnet vårt, har mine meninger rundt temaet endret seg drastisk.

Den kristne kulturarven må bevares.

Vi burde være takknemlige for det forente grunnlaget vi har bygget vår nasjon og våre hjem på. Å fraskrive kristendommen enhver form for relevans, vil være et feiltrinn.

To årsaker

Jeg melder meg inn i Den norske kirke av to prinsipielle årsaker:

1. Så lenge livssynsorganisasjoner får tilnærmet like subsidier per medlemskap, kan jeg ikke la meg indirekte bidra til økte bevilgninger til for eksempel bygging av moskeer. Norge er et kristent land. Fransk sekularisme fungerer ikke. Bare se på Frankrike.

2. Tradisjoner er viktige og svært nyttige. Verden er uforutsigbar, og turbulente tider kan være i vente. Både nå og i fremtiden vil det være uvurderlig å få samlet nasjonen i høytidene. Man skal ikke undervurdere verdien av felles tradisjoner og møteplasser. Det er en grunn til at vi klarte å forene nord, sør, øst og vest.

Burde være et tankekors

I vanskelige tider kan kristendommen i tillegg være et evig lys for mange i midlertidig mørke.

Og ikke bare har kristendommen enorm personlig verdi, men den forener i tillegg nasjonen, ikke bare fysisk, men også mentalt, i tankesettet.

Preben Dimmen (18). Privat

Dette burde være et tankekors når vi ser flere nasjoner bryte sammen. Nasjoner der brødre og søstre vender seg mot hverandre.

For øvrig ønsker jeg alle en fin juletid, fylt med tradisjoner og samhold.

Les flere innlegg om kristendommen her:

Les også Tenåring skriver: Jeg gikk i kristen barnehage. Det var manipulasjon.

Les også Muslimske Omar Akhtar (18): Skolegudstjeneste er en læringsarena for vår kulturarv

Les også Nei, jeg har langt ifra glemt vår kristne kulturarv, skriver Haakon Gunleiksrud (20) i Humanistisk Ungdom.

Les også Thina A. B. Michelet-Rosø (20): En bønn fra den kristne til ateisten

Hør Aftenpodden Si ;D: Hvorfor er stadig færre unge kristne?

Bare to av ti under 30 definerer seg som kristne. Hvorfor er det slik? Ateist Theodor René Carlsen (18) og kristne Ingrid Vatnar Olsen (20) diskuterer. – Jeg opplever mye respekt når jeg sier jeg er kristen, men også mye dritt, for å si det rett ut, sier Vatnar Olsen.

Podkast: Santafobi - eller julenissefrykt - hva er det?

Han vet når du sover, er våken, har vært snill og slem. Noen er så redde for nissen at de utvikler «santafobi». Her kan du lære mer!